Årsberetning 2023 Hammermølle gruppe:

Så er det igen tid til at gøre status over året, som gik.

Ved årsskiftet i december 2023, så består Hammermølle gruppe af 6 mikroer, 10 minier, 12 juniorer, og 11 tropsspejdere.

I alt 39 spejdermedlemmer. Hertil kommer så 8 ledere.

Årets første arrangement udover møderne var Dinizululøbet, hvor en blandet gruppe sammen med Prins Hamlet deltog.

Årets gruppeweekend blev vanen tro afholdt på Spejdercentret Gurredam, med grupperådsmøde/generalforsamling lørdag formiddag.

Og så var der hotdogs til alle, store som små.

Der var mikro-miniweekend på Gurredam i juni

Årets sommerlejrfor junior og trop var planlagt at gå til Næsbycenteret.

Desværre oplevede vi, at flere af lederne valgte at stoppe i juni måned, hvorfor sommerlejren måtte aflyses, da der ikke var lederressourcer nok til at kunne gennemføre lejren forsvarligt. Det var trist.

I august var der fælles oprykning, og da den kun efterlod 2 mikroer, blev vi nødt til i første omgang at nedlægge mikroafdelingen. Den genopstod heldigvis igen slut oktober.

I efteråret var der hold på 5-kamp, igen sammen med Prins Hamlet og novemberdag, med superhelte på Gurredam.

Meget af den daglige korrespondance i gruppen, klares nu om dage via mails, og facebook, så kun få ”fysiske” møder i ledelse og bestyrelse.

V.H. Hammermølle bestyrelse og gruppeledelse.